เงินบาทเปิด 30.75/82 บาท
ธนาคารกรุงเทพ รายงาน เงินบาทเปิด 30.75/82 คาดอ่อนค่า นักลงทุนกังวลอัตราผลตอบแทนบอนด์อิตาลีพุ่ง
30 ต.ค. 2565

ธนาคารกรุงเทพ รายงาน เงินบาทเปิด 30.75/82 คาดอ่อนค่า นักลงทุนกังวลอัตราผลตอบแทนบอนด์อิตาลีพุ่ง
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.75/82 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 30.75/77 บาท/ดอลลาร์
แนวโน้มของเงินบาทวันนี้คาดว่าจะปรับตัวอ่อนค่าลง นักลงทุนยังมีความกังวลกับปัญหาการเมืองของประเทศอิตาลี และกรีซ รวมทั้งกังวลกับผลการประมูลพันธบัตรของรัฐบาลอิตาลีเมื่อคืนนี้ ที่อัตราผลตอบแทนพันธบัตรอายุ 5 ปี พุ่งขึ้นแตะระดับสูงสุด
"แนวโน้มบาทจะปรับอ่อนค่าลง แต่โดยรวมคือ บาทยังคงตามทิศทางของเงินสกุลหลักอื่นๆ เพราะตลาดเราค่อนข้างเงียบ การอ่อนค่ามาจากเรื่องการเมืองในอิตาลีและกรีซ อีกส่วนมาจากความกังวลปัญหาหนี้ในยุโรป หลังจากที่การประมูลพันธบัตรรัฐบาลอิตาลี และสเปนเมื่อคืนนี้ ผลที่ออกมาคือ yield ค่อนข้างจะสูงขึ้นเยอะ ต้นทุนการกู้ยืมของทั้ง 2 ประเทศสูงขึ้น นักลงทุนกังวลในจุดนี้" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.00/77.10 เยน/ดอลลาร์ ส่วนเงินยูโรอยู่ที่ระดับ 1.3620/3630 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.70-30.87 บาท/ดอลลาร์